**ILTAKOULU RY  PÖYTÄKIRJA**

**HALLITUKSEN KOKOUS 13/2018**

**Paikka: Pinni A, Ylävitone**

**Aika: keskiviikko 24.10.2018 kello 16:00**

**Paikalla:**

Aino Kattilakoski, puheenjohtaja

Juho Matinlauri, sihteeri

Petra Pieskä

Suvi Nieminen, *saapui klo 16:07*

Rita Klemola

Fiija Maunula, *saapui klo 16:09*

Olivia Din Belle

Arttu Rintanen

Terhi Lintumaa

Emma Tuomela, *poistui klo 17:44*

Saara Hildén, *poistui klo 18:14*

Lotta Haataja

Aino Myllymäki

1. **Kokouksen avaaminen**

Avataan kokous klo 16:04.

1. **Kokouksen laillisuus ja päätösvaltaisuus**

Todetaan kokous lailliseksi ja päätösvaltaiseksi.

1. **Kokouksen pöytäkirjantarkastajien valinta**

Valitaan kokouksen pöytäkirjantarkastajiksi Emma Tuomela ja Petra Pieskä.

1. **Kokouksen esityslistan hyväksyminen**

Hyväksytään esityslista.

1. **Ilmoitusasiat ja posti**

Ei ilmoitusasioita.

1. **Sähköiset päätökset**
2. Aino Kattilakoski ehdotti 10.10., että haalarikastajaisten jatkoja vietetään Yths-saunalla. Kattilakoski yrittää saada TTYläisen varaamaan sen ja ehdottaa budjetiksi 250 euroa jolla saisi myös tarjoiluja. Ehdotus hyväksyttiin.
3. Fiija Maunula ehdotti 11.10., että maksamme Taru Kankaalle 10,84 euroa pullatiistain aineksista. Ehdotus hyväksyttiin.
4. Saara Hildén ehdotti 12.10., että maksamme 52€ Työväen Ampujien osallistumisesta yliopiston futsalsarjaan. Ehdotus hyväksyttiin.
5. Saara Hildén ehdotti 15.10., että tilaamme Zalandolta 5kpl Adidaksen pelipaitoja (hinta 13,18€) Työväen Ampujien käyttöön. Yhteensä hinta 66€. Ehdotus hyväksyttiin.
6. **Talous**
	1. Taloustilanne

Taloustilanne tällä hetkellä 10 153,06 euroa.

* 1. Laskut ja korvaukset

Fiija Maunula esittää, että maksamme seuraavat laskut: Messukylän työväentalolle 480,00 euroa marrasjuhlien tilavuokrasta ja Hiphop house/ Via Aureus oy:lle 150,00 euroa twerk-lajikokeilusta. Hyväksytään esitys.

Fiija Maunula esittää, että korvataan Saara Hildénille 65,90 euroa Työväen Ampujien pelipaidoista ja 40,00 euroa Tamyn vuosijuhlien illalliskortista. Hyväksytään esitys.

*Suvi Nieminen saapui kokoukseen klo 16:07. Fiija Maunula saapui kokoukseen klo 16:09.*

1. **Menneet tapahtumat**
	1. 11.10. IK goes Hämeenkadun appro

Hämeenkadun approilla yhteislähdössä 30 iltakoululaista. Approilla noudatettiin suunnilleen seuraavaa reittiä: 21 > Kahdet kasvot > K Bar > Gloria > Teerenpeli > Bricks > Union > Gastrolaiva > Ilves. Jatkot olivat Olympiassa. Tänä vuonna lippuja ostettiin 66, mutta suositellaan useamman lipun ostamista ensi vuonna. Tapahtuma oli onnistunut.

* 1. 17.10. Huminat

Huminaetkot järjestettiin Toas Markuksentorilla. Paikalla oli 25 osallistujaa, joista 6 iltakoululaisia. Huminoilla iltakoululaisia oli paikalla melko vähän, koska ajankohta periodin vaihtuessa oli haasteellinen. Tapahtuma oli kuitenkin oikein onnistunut.

* 1. 18.10. Kolmioetkot Staabin kanssa

Iltakoulusta oli vain yksi osallistuja. Tiedotus oli epäonnistunut ja tuli liian myöhään. Ajankohta oli tässäkin haasteellinen. Yhteistyötapahtumiin osallistumista on jatkossa harkittava perusteellisemmin.

* 1. 22.10. Twerk-kokeilu

Osallistujia oli 13. Tapahtuma sai kiitosta ja tanssia toivottiin jatkossakin.

* 1. 23.10. JKK-bileet

Iltakoulusta oli 15 osallistujaa. Teemana oli Halloween. Tapahtuma oli onnistunut ja JKK-tapahtumia on syytä järjestää jatkossakin.

1. **Tulevat tapahtumat**
	1. 25.10. Haalarikastajaiset

Haalarikastajaiset alkavat fukseille suunnatulla rastikierroksella, jossa he pääsevät kiertämään vanhempien iltakoululaisten koteja. Kaste tapahtuu Sorsapuiston alueella. Jatkot järjestetään YTHS-saunalla, jonne Juho Matinlauri on lupautunut menemään kello 20. Tarjoillaan pientä purtavaa.

* 1. 6.11. Rakastu Iltakouluun

Ei mitään uutta infottavaa, ensi viikolla aloitettava vielä hypetys siitä fukseille, jotta paikalla olisi muitakin kuin nykyinen hallitus.

* 1. 9.-10.11. Marrasjuhlat ja sillis

Jatketaan suunnittelua omassa kokouksessa perjantaina 26.10. Alma Vinje on lupautunut kuvaamaan Marrasjuhlissa.

* 1. 27.11. Pikkujoulut

Fuksien pikkujouluinfossa 16.10. oli vain yksi osallistuja, mutta oleellinen tieto on toimitettu eteenpäin myös muille. Varmistetaan haalarikastajaisten jatkoilla, että homma on hallussa ja etenee.

* 1. Muut tulevat tapahtumat
1. 12.11. Poikkitieteellinen pokeriturnaus
2. 14.-16.11. Rexcu
3. 11.12. Pikkujoulusauna
4. HVK. Alustava päivämäärä 13.-14.12.
5. Beer Pong -turnaus 10.1.
6. **Syyskokous**

Suunniteltiin kohta kohdalta muutoksia viime vuoden talousarvioon ja toimintasuunnitelmaan. Jatketaan toimintasuunnitelman suunnittelua itsenäisesti omien vastuualueiden osalta ja talousarvion suunnittelua omassa kokouksessa, jonka päivämäärä sovitaan Doodlella. Hyväksytään seuraavassa kokouksessa lopulliset esitykset syyskokoukseen.

Varainhankintasuunnitelma: Arttu Rintanen on suunnitellut varainhankintasuunnitelmaa. Varainhankintasuunnitelma jakautuu kolmeen eri osaan, joissa jokaisessa käsitellään tiettyä kehitettävää varainhankinnan aluetta. Nämä ovat sijoitustoiminta, liiketoiminta ja tapahtumatoiminta. Suunnittelu jatkuu ja seuraavassa kokouksessa hyväksytään lopullinen esitys syyskokoukseen. Juho Matinlauri esittää, että sijoitustoiminta jätetään suunnitelmasta pois. Hylätään esitys.

*Emma Tuomela poistui kokouksesta klo 17:44.*

1. **Liikunta**

Futsal-kausi alkaa torstaina. Pelipaidat saapuivat, painatusta aletaan suunnitella. Suunnitteilla SuperPark-ekskursio opiskelijailtana.

1. **Kulttuuri**

Ajankohta väittelytapahtumalle Tampere Debate Societyn kanssa on vahvistunut. Tapahtuma järjestetään 22.11. Toas Markuksentorin kerhohuoneella. Tapahtuman suunnittelua jatketaan kuluvan viikon aikana, ja Fb-event julkaistaan, kunhan oleelliset järjestelyt ovat selvillä.

1. **Kansainvälisyys ja kehitysyhteistyö**

21.11. Kv-sitsien teemana pikkujoulu, ilmottautuminen alkaa ma 5.11. Pe 16.11 lautapeli-iltama JKY:n kanssa. Kv-tutorhaku käynnistyy marraskuun alkupuolella ja toteutetaan jälleen yhteistyössä JKY:n, Boomin ja Staabin kanssa. Pamoja Child Foundationilta tuli mukavia kuulumisia ja valmistautuminen 2019 Lontoossa pidettävään Street Child World Cupiin jatkuu.

1. **Tiedotus**

Ihastu Iltakouluun -kampanja on lähtenyt hyvin käyntiin Instagramissa. Emma Tuomela ja Terhi Lintumaa suunnittelevat alustavasti viikolle 46 vaihtokohteiden esittelyä Instagramin tarinoissa.

1. **Työelämä, alumni ja eksku**

Iltakoulun ekskursio Helsinkiin 5.11. meni täyteen minuuteissa. Iltakoulun ja SYY-Tampereen 19.11. ekskursion kohteet ja aikataulu ovat varmistunut ja Fb-event tulee ulos piakkoin. Harkka-info tapahtumaan 12.11. tulee alustavasti muutama puhuja kertomaan EU:n alaisuuteen kuuluvista harjoittelumahdollisuuksista ja Ulkoministeriön harjoitteluista.

Ulkomaan ekskursio oli onnistunut kaikin puolin. Yhteistyö Erto:n kanssa sujui alussa havaituista kommunikaatio-ongelmista huolimatta, vierailukohteet olivat kiinnostavia ja lennot ja majoitus toimivat ilman suurempia ongelmia. Tulevina vuosina ulkomaan ekskursio voitaisiin järjestää joka toinen vuosi ja tapahtuman toteuttamiseen muodostettaisiin erillinen toimikunta, joka toimisi yhteistyössä työelämävastaavan kanssa.

*Saara Hildén poistui kokouksesta klo 18:14.*

1. **Koulutuspolitiikka**

Kaikki dekaanit on valittu. Kollegiossa Petra Pieskä ja Aino Kattilakoski tapaavat torstaina uuden Johtamisen ja talouden tiedekunnan dekaanin.

1. **Tutorointi ja AJ-tila**

Olivia Din Belle esittää, että hankimme aj-tilaan Sotkasta Dallas-kulmasohvan. Sohvan hinta on 499 euroa, joka ylittäisi sohvalle korvamerkityn summan 49 eurolla. Hyväksytään esitys.

Aj-tila tullaan siivoamaan UTA-tilapalveluiden toimesta lauantaina 27.10. Aj-tilan lattiat tyhjennetään perjantain 26.10 Marrasjuhlakokouksen jälkeen.

Sähköisen päätöksen 9.9. mukaisesti Aj-tilan kulkuluvat perutaan niiltä, ketkä eivät kuulu hallitukseen ja eivät ole päivystäneet ensimmäisessä periodissa. Juho Matinlauri esittää, että kulkuluvat perutaan Elisa Rautiaiselta ja Brigita Krasniqilta. Hyväksytään esitys.

1. **Varainhankinta ja yritysyhteistyö**

Fuksit ovat saaneet haalarinsa hintaan 45 euroa. Collegetilauksen valmistelu on hoidettu ja ilmoittautuminen voidaan aloittaa. Arttu Rintanen ehdottaa 53 euron savukoneen investointia varainhankinnan avuksi. Hylätään esitys.

1. **Muut esille tulevat asiat**

Ei muita esille tulevia asioita.

1. **Seuraavan kokouksen ajankohta**

Päätetään Doodlessa myöhemmin.

1. **Kokouksen päättäminen**

Päätetään kokous klo 18:23.

Aino Kattilakoski, puheenjohtaja Juho Matinlauri, sihteeri

Emma Tuomela, pöytäkirjantarkastaja Petra Pieskä, pöytäkirjantarkastaja